**Зауреш Асылбекова**

**Жастар және ғылым**

М. Қозыбаев атындағы Солтүстік Қазақстан мемлекетгік университетінде "Жастар және ғылым - 2018" атты студенттердің халықаралық ғылыми-тәжірибелік конференциясы өтті. Ғылым қызметкерлері күніне орайластырылған шараға Қазақстанның және жақын шетелдердің студенттері мен магистранттары қатысты. Конференция жұмысы гумани-тарлық, техникалық, ауыл шаруашылығы және жаратылыстану бағыттары бойынша жүргізілді.

Ғылыми жұмыстарында жоғары нәтижелерге қол жеткізген оқытушы, магистранттар мен студентгер "Академик М. Қозыбаев" медалімен, грамоталар және Алғыс хаттармен марапатталды. Республикалық ғылыми-зерттеу байқауларының жеңімпаздары мен жүлдегерлері де ескерусіз қалмады. Олардың қатарында жергілікті университеттің 25 студенті бар. Ал Ғалия Баязитова, Данияр Жантілеуов, Саят Молдахметов, Любовь Семенова сынды жоғары оқу орнының жас оқымыстылар кеңесі байқауының жеңімпаздарына 150 мың теңгенің сертификат-тары табыс етілді.

Астана, Омбы, Барнаул және өзге де қалалардың университеттерінің өкілдері "Діннің қоғамдық сананы жаңғыртудағы рөлі", "Цифрлық Қазақстан - заман талабы", "Қазақстан мен Ресейдің мәдени қарым-қатынасы" және т.б. тақырыптарда баяндамалар оқыды. Жалпы конференцияға жүз шакты ғылыми мақала түсіпті.

**// Солтүстік Қазақстан. - 2018. - 14 сәуір**